આ જ રીતે અમદાવાદની ડીઇઓ ઓફીસ દ્વારા ગત વર્ષે અગીયાર બાળકોને શાહીબાગ વિસ્તારમાં આવેલી રચના સ્કૂલમાં ધોરણ 1માં એડમીશન ફાળવવામાં આવ્યુ હતુ. પરંતુ શરુઆતમાં સ્કૂલ દ્વારા તેમને સીબીએસસીની અંગ્રેજી માધ્યમ સ્કૂલ હોવાનુ કહી એડમિશન રદ કરવા સમજાવાયા હતા. અંતે આ વિદ્યાર્થીઓને સિનીયર કેજીમાં દાખલ કરાયા હતા. ત્યાર બાદ વાલીઓને વર્ષ દરમ્યાન અલગ અલગ ડોક્યુમેન્ટ્સ માંગી શાળા દ્વારા હેરાન કરવામાં આવ્યા હતા. અંતે એક વર્ષ ભણાવ્યા બાદ આ 11 વિદ્યાર્થીઓને શાળામાંથી કાઢી મૂકવામાં આવ્યા છે.